**พระราชบัญญัติคุ้มครองการดำเนินงานของทบวงการพลังงานหมุนเวียนระหว่างประเทศ พ.ศ. 2559 (สรุปมาตราสำคัญ)**

พระราชบัญญัตินี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป (ราชกิจจานุเบกษาเล่ม 133/ตอนที่ 7 ก หน้า 25/19 มกราคม 2559) (มาตรา 2)

เพื่อคุ้มครองการดำเนินงานในประเทศไทยของทบวงการพลังงานหมุนเวียนระหว่างประเทศ ให้บรรลุผลตามความมุ่งประสงค์ (มาตรา 3)

1. ให้ทบวงการพลังงานหมุนเวียนระหว่างประเทศมีฐานะเป็นนิติบุคคล
2. ให้ทบวงการพลังงานหมุนเวียนระหว่างประเทศได้รับเอกสิทธิ์และความคุ้มกันตามที่ระบุไว้ในความตกลงว่าด้วยเอกสิทธิ์และความคุ้มกัน เพียงเท่าที่รัฐได้รับและใช้บทแห่งความตกลงนั้น หรือความตกลงที่รัฐบาลจะได้ทำต่อไปกับทบวงการพลังงานหมุนเวียนระหว่างประเทศ ในเรื่องที่เกี่ยวกับ
3. สถานที่
4. ทรัพย์สิน
5. สินทรัพย์
6. บรรณสาร (หนังสือราชการ)
7. เจ้าหน้าที่ของทบวงการพลังงานหมุนเวียนระหว่างประเทศ
8. ผู้เชี่ยวชาญ
9. บุคคลอื่นที่ปฏิบัติภารกิจเพื่อทบวงการพลังงานหมุนเวียนระหว่างประเทศ

ทั้งนี้ การได้รับเอกสิทธิ์และความคุ้มกันนั้นต้องเป็นกรณีดังต่อไปนี้

1. ในระหว่างปฏิบัติหน้าที่ในประเทศไทย หรือ
2. เข้ามาในประเทศไทยเพื่อปฏิบัติหน้าที่ หรือ
3. ในการปฏิบัติภารกิจเกี่ยวกับทบวงการพลังงานหมุนเวียนระหว่างประเทศ

ให้รัฐมนตรีว่าการกระทรวงการต่างประเทศและรัฐมนตรีว่าการกระทรวงพลังงานรักษาการตามพระราชบัญญัตินี้ (มาตรา 4)

ช่อเอื้อง/ผู้จัดทำ

๑๒ ตุลาคม ๒๕๖๓

ธัญญรัศม์/ผู้ตรวจ

๑๕ ตุลาคม ๒๕๖๓

กลุ่มนิติการ

๑๒ ตุลาคม ๒๕๖๓

**หมายเหตุ:** คำอธิบายนี้มีขึ้นเพื่อประโยชน์ในการเข้าใจสาระสำคัญของกฎหมายเท่านั้น ส่วนการจะปฏิบัติตามกฎหมายให้เป็นไปอย่างถูกต้องนั้น ประชาชนจะต้องศึกษาทำความเข้าใจ ตรวจสอบและยึดถือตัวบทกฎหมายเป็นสำคัญ